Η **Κόνι Μεταξά** (πραγματικό όνομα: **Κωνσταντίνα Παγκοζίδη**) (Αθήνα, 10 Φεβρουαρίου 1991) είναι Ελληνίδα τραγουδίστρια και ηθοποιός.

Πρώιμα χρόνια
-------------

Γεννήθηκε στις 10 Φεβρουαρίου του 1991 στην Αθήνα, με γονείς τον τραγουδιστή Λευτέρη Πανταζή και την ηθοποιό Ζώζα Μεταξά.

Φοίτησε στο ιδιωτικό ελληνοβρετανικό σχολείο "Campion" και έπειτα, σε ηλικία 18 ετών, εγκαταστάθηκε στο Μαϊάμι όπου σπούδασε υποκριτική και μιούζικαλ στο Πανεπιστήμιο του Μαϊάμι. Κατά την παραμονή της εκεί, άλλαξε το όνομα της σε "Κόνι Μεταξά" διότι όπως εξήγησε αργότερα, ήταν πιο εύκολο να το προφέρουν οι Αμερικανοί. Το 2011, επέστρεψε προσωρινά στην Ελλάδα και συμμετείχε στην ταινία «Ρόδα, τσάντα και κοπάνα» (ως Κόνι Πανταζή, αγγλικά: Connie Pantazis). Το 2013, επέστρεψε μόνιμα στην Ελλάδα και ξεκίνησε τη καριέρα της.

Καριέρα
-------

Έκανε το τηλεοπτικό της ντεμπούτο ως ηθοποιός το 2014, συμμετέχοντας στη σειρά του MEGA, «Μοντέρνα Οικογένεια», όπου υποδύθηκε την κόρη των Κώστα Κόκλα και Ζέτας Δούκα. Το 2015, κυκλοφόρησε το πρώτο της τραγούδι «Feel The Music» με τη δισκογραφική εταιρία Heaven Music και παράλληλα, ξεκίνησε live εμφανίσεις στο Gialino Music Theater μαζί με τον πατέρα της, Λευτέρη Πανταζή. Το 2015 επίσης συμμετείχε στο cabaret show «Εδώ και Τώρα». Το 2016, συνεργάστηκε με τους Arva, Issoropistis, Koba & P.L. για το τραγούδι «Risko». Το 2017, συμμετείχε ως διαγωνιζόμενη στο ελληνικό σόου μεταμφιέσεων «Your Face Sounds Familiar» και την ίδια χρονιά κυκλοφόρησε το τραγούδι «Sha La La» μαζί με την Josephine. Το τραγούδι αυτό αποτελεί επανεκτέλεση του τραγουδιού «Κι όλο χάλαγε τ' αμάξι» του Νότη Χριστοδούλου. Τη χειμερινή σεζόν 2017-2018 έκανε το θεατρικό της ντεμπούτο, με την παράσταση «Πετάει Πετάει» στο Θέατρο Χυτήριο ενώ έκανε και ζωντανές εμφανίσεις στο νυχτερινό κέντρο BOX Athens με τους Melisses, Τάμτα, DJ Young & Animando.

Το 2018, έπαιξε σε ένα επεισόδιο της σειράς «Έγκλημα και Πάθος» καθώς και στην κινηματογραφική ταινία «Μαζί Τα Φάγαμε». Το 2019 έκανε ζωντανές εμφανίσεις στο νυχτερινό κέντρο Fantasia Live, εμφανίστηκε στα Mad Video Music Awards όπου ερμήνευσε μαζί με τις Ιλένια Ουίλιαμς και Stefania μια διασκευή του ισπανικού τραγουδιού «Con Calma» και κυκλοφόρησε το τραγούδι «Πάω» με την Ήβη Αδάμου από την δισκογραφική εταιρία Panik Records. Τη χειμερινή σεζόν 2019-2020 έκανε ζωντανές εμφανίσεις στο Fantasia Live με τους Κωνσταντίνο Αργυρό, Stan, Ήβη Αδάμου και Animando. Το 2020 κυκλοφόρησε τα τραγούδια «Kamikaze», «Bye Bye» (με τον Gameboy) και «Μόνο Πάγο» (με τον Τάσο Ξιαρχό) ενώ συμμετείχε και ως διαγωνιζόμενη (προπονήτρια του χορογράφου Τάσου Ξιαρχό) στο μουσικό σόου «Just the 2 Of Us». Τη σεζόν 2020-2021 συμμετείχε ως συμπαρουσιάστρια στην εκπομπή «Το Πρωινό» με την Φαίη Σκορδά. Το 2021, ήταν παρουσιάστρια στα backstage των Mad Video Music Awards,συμμετείχε μαζί με τον Τάσο Ξιαρχό στα Madwalk όπου ερμήνευσαν το τραγούδι Roses - Born to Die και κυκλοφόρησε δύο τραγούδια: το "Aye Aye" και το "ΑΜΑΝ". Το 2022, κυκλοφόρησε τα τραγούδια "OPA" και "Καρχαρίας".

Τον Μάρτιο του 2023 έκανε το πρώτο της επιχειρηματικό βήμα, λανσάροντας το προϊόν περιποίησης μαλλιών «ΜΚΜ».

Προσωπική ζωή
-------------

Το 2019 ξεκίνησε τη σχέση της με τον ολυμπιονίκη υδατοσφαιριστή Μάριο Καπότση. Στις 9 Ιουλίου 2022, παντρεύτηκαν στην Κρήτη.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2013-2015 | Μοντέρνα Οικογένεια | MEGA | Δανάη Χατζοπούλου | Πρωταγωνιστικός Ρόλος |
| 2017 | Your Face Sounds Familiar | ΑΝΤ1 | Η Ίδια | Διαγωνιζόμενη | 7η Θέση |
| MTN MadWalk Cyprus | MAD TV | Ερμηνεία |
| 2018 | MadWalk - The Fashion Music Project | ALPHA |
| Έγκλημα και Πάθος | ΑΝΤ1 | Χριστίνα Οικονόμου | Επεισόδιο: "Τοξική Αγάπη" |
| 2019 | Mad Video Music Awards | ALPHA | Η Ίδια | Ερμηνεία |
| 2020 | Just the 2 Of Us | OPEN | Διαγωνιζόμενη | Coach | Νικήτρια |
| 2020-2021 | Το Πρωινό | ΑΝΤ1 | Πάνελ εκπομπής |
| Mad Video Music Awards | MEGA | Παρουσιάστρια Backstage |
| MadWalk - The Fashion Music Project | Ερμηνεία |
| 2021-2022 | Mega Star | Παρουσιάστρια |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2011 | Ρόδα Τσάντα και Κοπάνα | μαθήτρια |
| 2018 | Μαζί τα φάγαμε |  |
| The Bachelor 3 | βοηθός Ειρήνης |

Δισκογραφία
-----------

### Τραγούδια

| Έτος | Τίτλος (Σε συνεργασία) |
| --- | --- |
| 2015 | "Feel The Music"(Konnie Metaxa & Kostas Sommer) |
| 2016 | "Risko"(Arva & Konnie Metaxa ft. Issoropistis/Koba/P.L) |
| 2017 | "Sha La La La"(Josephine & Konnie Metaxa) |
| 2019 | "Πάω" (Ήβη Αδάμου & Konnie Metaxa) |
| 2020 | "Kamikaze" |
| "Bye Bye"(Konnie Metaxa & Gameboy) |
| "Mono Pago"(Tasos Xiarcho & Konnie Metaxa) |
| "Μαύρα Χριστούγεννα"(Tasos Xiarcho & Konnie Metaxa) |
| 2021 | "Aye Aye (Θέλω Και Δε Θέλεις)"(Konnie Metaxa & Tasos Xiarcho) |
| "AMAN" |
| 2022 | "OPA" |
| "Καρχαρίας" |

Θεατρογραφία
------------

| Έτος | Τίτλος | Χώρος |
| --- | --- | --- |
| 2017-2018 | Πετάει Πετάει | Θέατρο Χυτήριο |

Ζωντανές εμφανίσεις
-------------------

* **Gialino Music Theater** - Λευτέρης Πανταζής & Κόνι Μεταξά (2015)
* **Gialino Music Theater** - Εδώ και τώρα (cabaret show) (2015)
* **Στη Θεσσαλονίκη (περιοδεία)** -Λευτέρης Πανταζής Josephine & Κόνι Μεταξά (2018 καλοκαίρι)
* **BOX Athens** - Melisses, Τάμτα, DJ Young, Animando & Κόνι Μεταξά (2017-2018)
* **Θέατρο Κατράκειο** - Λευτέρης Πανταζής, Κόνι Μεταξά guest εμφάνιση (14 Σεπτεμβρίου 2019)
* **Fantasia Live** - Κωνσταντίνος Αργυρός, Stan, Ήβη Αδάμου, Animando & Κόνι Μεταξά (2019-2020)

Παραπομπές
----------

1. ↑  tlife.gr. «Κόνυ Μεταξά: Έγινε 25 χρόνων και γιόρτασε τα γενέθλιά της με τον… μπαμπά της!». *tlife.gr*. Ανακτήθηκε στις 19 Ιανουαρίου 2020.
2. ↑  ««Μοντέρνα Οικογένεια»: Nέα ελληνική σειρά στο Mega». *NewsBomb.gr*. Ανακτήθηκε στις 13 Μαρτίου 2014. [*νεκρός σύνδεσμος*]
3. ↑  «"Feel the music" Η Κόνι Μεταξά μας παρουσιάζει το πρώτο της τραγούδι!». *tralala.gr*. Ανακτήθηκε στις 26 Μαΐου 2015.
4. ↑  «"Risko" - Νέο τραγούδι από Arva & Konnie Metaxa». *GetGreekMusic*. Ανακτήθηκε στις 14 Ιανουαρίου 2016.
5. ↑  «Αυτοί είναι οι διάσημοι παίκτες του Your Face Sounds Familiar». *news247*. Ανακτήθηκε στις 6 Απριλίου 2017. [*νεκρός σύνδεσμος*]
6. ↑  ««Κι όλο χάλαγε τ' αμάξι» και το 2017 με τις Josephine και Konnie Metaxa». *Hit Channel*. Ανακτήθηκε στις 19 Ιουνίου 2017. [*νεκρός σύνδεσμος*]
7. ↑  «ΠΕΤΑΕΙ (2017) πληροφορίες παράστασης». *Unstage.gr*.
8. ↑  «Oι Μέλισσες επέστρεψαν με την πιο δυναμική πρεμιέρα!». *Kratisinow.gr*. Ανακτήθηκε στις 3 Δεκεμβρίου 2017.
9. ↑  «Η Κόνι Μεταξά επιστρέφει στην TV: Σε ποια σειρά θα τη δούμε;». *FTHIS.gr*. Ανακτήθηκε στις 25 Οκτωβρίου 2018. [*νεκρός σύνδεσμος*]
10. ↑  «Ονειρεμένος γάμος για Κόνι Μεταξά και Μάριο Καπότση - Τα δάκρυα της νύφης και το ξέφρενο πάρτι». *in.gr*. 9 Ιουλίου 2022. Ανακτήθηκε στις 10 Ιουλίου 2022.